ನೇಮಕಾತಿ ಸರಳೀಕರಣಕ್ಕಾಗಿ ಕರ್ಮಯೋಗಿ ಯೋಜನೆಗೆ ಕೇಂದ್ರ ಸಂಪುಟ ಒಪ್ಪಿಗೆ ನವದೆಹಲಿ,ಸೆ.2 ಕೇಂದ್ರ ಸರ್ಕಾರಿ ನೇಮಕಾತಿ ಪ್ರಕ್ರಿಯೆ ಪಾರದರ್ಶಕ ಹಾಗೂ ಸರಳೀಕರಣಕ್ಕಾಗಿ ಕರ್ಮಯೋಗಿ ಎಂಬ ಯೋಜನೆಯನ್ನು ಜಾರಿಗೆ ತರಲು ಕೇಂದ್ರ ಸಚಿವ ಸಂಪುಟ ಒಪ್ಪಿಗೆ ಸೂಚಿಸಿದೆ. ಕೇಂದ್ರ ಸರ್ಕಾರಿ ಸ್ವಾಮ್ಯದ ಉದ್ದಿಮೆಗಳು, ಕಚೇರಿಗಳು, ಕಾಪೆರ್ರೇಟ್ ವಿಭಾಗಗಳು, ನಿಗಮಗಳು ಸೇರಿದಂತೆ ಪಿಎಸ್ಯುಗಳ ನೇಮಕಾತಿ ವೇಳೆ ಪಾಲಿಸಬೇಕಾದ ನಿಯಮಗಳ ಕುರಿತಂತೆ ಹೊಸ ಯೋಜನೆಯನ್ನು ಈಗ ಜಾರಿಗೆ ತರಲಾಗುತ್ತಿದೆ. ಇದೇ ವೇಳೆ ಜಮ್ಮುಕಾಶ್ಮೀರದಲ್ಲಿ ಉರ್ದು, ಕಾಶ್ಮೀರಿ, ಡೋರ್ಗಿ, ಹಿಂದಿ ಮತ್ತು ಆಂಗ್ಲ ಅಧಿಕೃತ ಭಾಷೆಯಾಗಿರುತ್ತದೆ ಎಂದು ಸಂಪುಟದಲ್ಲಿ ಹೊಸ ಕಾಯ್ದೆಗೆ ಅನುಮೋದನೆ ನೀಡಲಾಗಿದೆ ಎಂದು ಸಚಿವ ಪ್ರಕಾಶ್ ಜಾವ್ಡೇಕರ್ ಸುದ್ದಿಗೋಷ್ಠಿಯಲ್ಲಿಂದು ತಿಳಿಸಿದ್ದಾರೆ.